**შავი ზღვის საერთაშორისო უნივერსიტეტის**

**სამეცნიერო ჟურნალების**

**დებულება**

ქ. თბილისი

2024

**შინაარსი**

[**მუხლი 1. ზოგადი დებულებები** 2](#_Toc172640424)

[**მუხლი 2. სამეცნიერო ჟურნალების მიზანი და ამოცანები** 2](#_Toc172640425)

[**მუხლი 3. სამეცნიერო ჟურნალების საქმიანობის ორგანიზება** 3](#_Toc172640426)

[**მუხლი 4. მთავარი რედაქტორის/თანარედაქტორის/რედაქტორის თანაშემწის უფლებამოსილებები** 3](#_Toc172640427)

[**მუხლი 5. სტატიების მიღებისა და შერჩევის წესი** 4](#_Toc172640428)

[**მუხლი 6. სტატიების გამოქვეყნება** 5](#_Toc172640429)

[**მუხლი 7. ეთიკის საკითხები და დარღვევებზე რეაგირება** 6](#_Toc172640430)

[**მუხლი 8. დასკვნითი დებულებები** 6](#_Toc172640431)

# **მუხლი 1. ზოგადი დებულებები**

* 1. წინამდებარე დებულება განსაზღვრავს შპს „შავი ზღვის საერთაშორისო უნივერსიტეტის“ (შემდგომში – „უნივერსიტეტი“) სამეცნიერო ჟურნალების (შემდგომში – „ჟურნალები“) ძირითად მიზნებსა და ამოცანებს, სამეცნიერო ჟურნალებში სტატიების შესრულების, გაფორმების და წარმოდგენის კრიტერიუმებს;
	2. ჟურნალები წარმოადგენს პერიოდულ საერთაშორისო რეფერირებად და რეცენზირებად გამოცემას, რომლის მიზანია სამეცნიერო, კვლევითი, პრაქტიკული საქმიანობისა და აკადემიური დისკუსიის გაღრმავების ხელშეწყობა;
	3. ჟურნალებში სტატიების გამოქვეყნება მოიცავს როგორც ბეჭდურ, ისე ელექტრონულ გამოცემებს, რომელზეც დაცულია ყველა მატერიალური და არამატერიალური საავტორო უფლება;
	4. ჟურნალები გამოიცემა პერიოდულად, რაც გულისხმობს ინგლისურ ენაზე წელიწადში არანაკლებ ერთი და არაუმეტეს ორი ნომრის გამოქვეყნებას. გამონაკლისს წარმოადგენს „თანამედროვე სამართლის ჟურნალი“, რომელიც გამოიცემა ქართულ და ინგლისურ ენებზე;
	5. ჟურნალები იცავს სამეცნიერო პუბლიკაციების გამოქვეყნების ეთიკას;
	6. ჟურნალებში გამოქვეყნებული სტატიები საჯაროა, მისი განთავსება ხდება უნივერსიტეტის ვებგვერდზე, ხოლო ბეჭდური ვერსია გადაეცემა ბიბლიოთეკას.

# **მუხლი 2. სამეცნიერო ჟურნალების მიზანი და ამოცანები**

1. შავი ზღვის საერთაშორისო უნივერსიტეტში სკოლების ბაზაზე გამოიცემა შემდეგი სამეცნიერო ჟურნალები:

1.1. ბიზნესის ჟურნალი/**Journal of Business: ISSN 2233 - 369X, e-ISSN 2346-8297; DOI:**  [**https://doi.org/10.31578/job.v**](https://doi.org/10.31578/job.v)(<https://jb.ibsu.edu.ge/>);

1.2. თანამედროვე სამართლის ჟურნალი/Journal of Contemporary Law: **ISSN 2587 - 5051, e-ISSN 2587-5140; DOI:** [**https://doi.org/10.31578/jcl.v**](https://doi.org/10.31578/jcl.v) <https://research.ibsu.edu.ge/contemporary-law-journal/>;

1.3. განათლების ჟურნალი შავი ზღვის რეგიონში/Journal of Education in Black Sea Region: ISSN 2346 - 8246, e-ISSN 2449-2226); **DOI:** [**https://doi.org/10.31578/jebs.v**](https://doi.org/10.31578/jebs.v) (<https://jebs.ibsu.edu.ge/>);

1.4. ჰუმანიტარულ მეცნიერებათა ჟურნალი/**Journal in Humanities: ISSN 2298 - 0245, e-ISSN 2346-8289; DOI:** [**https://doi.org/10.31578/hum.v**](https://doi.org/10.31578/hum.v) (<https://jh.ibsu.edu.ge/>);

1.5. სოციალურ მეცნიერებათა ჟურნალი/**Journal of Social Sciences: ISSN 2233 - 3878, e-ISSN 2346-8262; DOI:** [**https://doi.org/10.31578/jss.v**](https://doi.org/10.31578/jss.v)(<https://jss.ibsu.edu.ge/>);

1.6. ტექნიკურ მეცნიერებათა და ტექნოლოგიების ჟურნალი/**Journal of Technical Science and Technologies: ISSN 2298 - 0032, e-ISSN 2346-8270; DOI:** [**https://doi.org/10.31578/jtst.v**](https://doi.org/10.31578/jtst.v) (<https://jtst.ibsu.edu.ge/>)

* 1. ***ჟურნალების მიზანია:***
		1. დარგების განვითარებაში წვლილის შეტანა და ხელშეწყობა;
		2. დარგში აქტუალურ საკითხებზე მნიშვნელოვანი სამეცნიერო კვლევებისა და მიღწევების წარმოჩენა და ჟურნალში გამოქვეყნების გზით მათი ფართო საზოგადოებისთვის გაცნობა;
		3. საერთაშორისო დონეზე მაღალი სამეცნიერო სტატუსისა და ავტორიტეტის მოპოვება და იმ ნიშნის დაკავება, რაც საერთაშორისო აღიარების მქონე სამეცნიერო ჟურნალებს გააჩნია;
		4. სამეცნიერო-კვლევითი საქმიანობით ადგილობრივ და საერთაშორისო სივრცეში ინტეგრაციის პროცესის ხელშეწყობა.

2.2. ***ჟურნალის ამოცანებია:***

2.2.1. ადგილობრივ და საერთაშორისო სივრცეში ღირსეული ადგილის დამკვიდრება და სამეცნიერო სტატუსის მოპოვება;

2.2.2. უცხოელი ავტორების/თანაავტორების/რეცენზენტების მოზიდვა და თანამშრომლობა;

2.2.3. ჟურნალების პოპულარიზაცია;

2.2.4. ერთობლივი კვლევების ხელშეწყობა.

# **მუხლი 3. სამეცნიერო ჟურნალების საქმიანობის ორგანიზება**

* 1. ჟურნალების საქმიანობას ორგანიზებას უწევს ჟურნალის რედაქცია, რომელიც შედგება რედაქტორისა/თანარედაქტორისა/რედაქტორის თანაშემწისა და სარედაქციო კოლეგიისგან;
	2. ჟურნალების სარედაქციო კოლეგიის შემადგენლობა განისაზღვრება არანაკლებ 7 (შვიდი) წევრით, რომელიც შედგება ადგილობრივი ან/და უცხოელი მეცნიერებისგან, შესაბამისი დარგის აკადემიური პერსონალისა და პრაქტიკოსი სპეციალისტებისგან;
	3. შესაბამისი სარედაქციო კოლეგიის წევრების არჩევა ხდება შესაბამისი სკოლის საბჭოს მიერ, ხმათა უმრავლესობით, სკოლის დეკანის წარდგინებით;
	4. სარედაქციო კოლეგია თავისი შემადგენლობიდან ხმათა უმრავლესობით ირჩევს ჟურნალის მთავარ რედაქტორს, რომელსაც კვლევით დარგში პრორექტორის წარდგინებით ამტკიცებს უნივერსიტეტის რექტორი;
	5. ***რედაქციის უფლებამოსილებებია:***
		1. დაადგინოს სტატიების აკადემიური სტანდარტები;
		2. დაადგინოს ჟურნალისთვის სტატიების შერჩევის კრიტერიუმები;
		3. განსაზღვროს ჟურნალის საქმიანობასთან დაკავშირებული სხვა საკითხები;

3.6. სარედაქციო კოლეგია გადაწყვეტილებებს იღებს დამსწრეთა უმრავლესობით;

3.7. გამოქვეყნებული სტატიის სიზუსტეზე პასუხისმგებელია ავტორი;

3.8. ჟურნალის სარედაქციო კოლეგია პასუხს არ აგებს ავტორის პუბლიკაციის შედეგად გამოწვეულ (შესაძლო) ზარალზე.

# **მუხლი 4. მთავარი რედაქტორის/თანარედაქტორის/რედაქტორის თანაშემწის უფლებამოსილებები**

* 1. ჟურნალის საქმიანობას ხელმძღვანელობს ჟურნალის მთავარი რედაქტორი;
	2. მთავარი რედაქტორი ანაწილებს მოვალეობებს სარედაქციო კოლეგიის წევრებს შორის;
	3. მთავარი რედაქტორი ჟურნალს დამოუკიდებლად წარმოადგენს მესამე პირებთან ურთიერთობაში;
	4. ***მთავარი რედაქტორის/თანარედაქტორის უფლებამოსილებებია:***

4.4.1. უზრუნველყოს სარედაქციო საბჭოს სხდომების გამართვა;

4.4.2. უზრუნველყოს სტატიების კონკურსის გამოცხადებისა და მიღების პროცედურები;

4.4.3. აკადემიური წერის ცენტრთან ერთად უზრუნველყოს სამეცნიერო სტატიების ანტიპლაგიატის პროგრამაზე შემოწმება;

4.4.4. უზრუნველყოს რეცენზენტების შერჩევა და ფარულ რეცენზიებზე სტატიების გაგზავნა;

4.4.5. ჟურნალის შემდგომი პოლიტიკის განსაზღვრის მიზნით, უზრუნველყოს სარედაქციო საბჭოს წევრების პერიოდული შეკრების ორგანიზება;

4.4.6. უზრუნველყოს ჟურნალის ტექნიკური რედაქტირების კოორდინირება;

4.4.7. უზრუნველყოს ჟურნალის სარედაქციო პროცესის კოორდინირება;

4.4.8. უზრუნველყოს ელექტრონული და სატელეფონო საშუალებებით ავტორებთან დაკავშირება, დადგენილი ხარვეზების გაცნობა და სტატიის შემდგომი მსვლელობის შესახებ ინფორმაციის მიწოდება;

4.4.9. უზრუნველყოს კომუნიკაცია ეროვნულ და საერთაშორისო მონაცემთა ბაზებთან (სტანდარტებთან შესაბამისობაში მოყვანის, მათ შორის საერთაშორისო სამეცნიერო ბაზებში ჟურნალის მოხვედრის მიზნით კომუნიკაციის დამყარება);

4.4.10 განსაზღვროს ჟურნალის საქმიანობასთან დაკავშირებული სხვა საკითხები;

**4.5. რედაქტორის თანაშემწის უფლებამოსილებებია:**

4.5.1. მონაწილეობა მიიღოს სტატიების მიღების გამოცხადების შესახებ პოტენციური ავტორებისათვის ინფორმაციის მიწოდებაში და ჟურნალის ვებ-გვერდზე განთავსებაში;

4.5.2. უზრუნველყოს სტატიის არაშინაარსობრივი მხარის შემოწმება - სათაური, აბსტრაქტი, საკვანზო სიტყვები, გამოყენებული ლიტერატურა, ავტორის საკონტაქტო ინფორმაცია;

4.5.3. უზრუნველყოს სტატიის რედაქტორთან გადაგზავნა;

4.5.4. რედაქტორის თანხმობის შემდეგ, უზრუნველყოს სტატიისა და რეცენზირების გზამკვლევის რეცენზენტისთვის გაგზავნა;

4.5.5. უზრუნველყოს რეცენზენტისგან უკუკავშირის მიღება და ავტორისათვის გაგზავნა;

4.5.6. უზრუნველყოს დაკორექტირებული სტატიის რედაქტორისათვის მიწოდება;

4.5.7. მონაწილეობა მიიღოს ჟურნალის დიზაინის მომზადებაში;

4.5.8. რედაქტორთან ერთად უზრუნველყოს ჟურნალის სამუშაო ვერსიის შემოწმება და შესაბამისი შესწორებების გაკეთება.

# **მუხლი 5. სტატიების მიღებისა და შერჩევის წესი**

* 1. საავტორო განაცხადი და გამოსაქვეყნებელი სტატია მიიღება ელექტრონული ფოსტით (შესაბამისი სამეცნიერო ჟურნალის ელექტრონული ფოსტის მისამართზე);
	2. ჟურნალებში გამოსაქვეყნებლად მიიღება სტატიები, რომლებიც მეცნიერული სიახლის შემცველია და ეხება დარგის აქტუალურ საკითხებს;
	3. სტატიების წარმოდგენა შესაძლებელია როგორც ინდივიდუალურად, ისე თანაავტორობით;
	4. ჟურნალში გამოსაქვეყნებლად სტატიების შერჩევა ხდება ღია კონკურსით ან სარედაქციო კოლეგიის მიერ შემუშავებული სპეციალური წესით;
	5. კონკურსი ცხადდება უნივერსიტეტისა და შესაბამისი სკოლის ვებგვერდებისა და სოციალური მედიის უნივერსიტეტის გვერდის საშუალებით;
	6. კონკურსის შესაბამისი ეტაპები და მათთვის განსაზღვრული ვადები დგინდება სარედაქციო კოლეგიის მიერ;
	7. კონკურსში მონაწილე პირებმა უნდა წარმოადგინონ განაცხადი და სტატიები წინამდებარე დებულებით განსაზღვრული მოთხოვნების დაცვით;
	8. სტატიას შესაძლოა მოეთხოვოს დოქტორის აკადემიური ხარისხის მქონე პირის რეცენზია (peer-review);
	9. ჟურნალში სტატიების გამოქვეყნებისთვის ავტორებს არ მოეთხოვებათ რაიმე სახის მოსაკრებლის გადახდა, კერძოდ, სტატიების განხილვის, გადამოწმების, დამუშავების, თარგმნის, სტილისტური ან სხვა ტიპის რედაქტირების, დაკაბადონების, ბეჭდვის ან სხვა ხარჯები.

# **მუხლი 6. სტატიების გამოქვეყნება**

6.1. დაუშვებელია ჟურნალში გამოსაქვეყნებელ სტატიაში აღმოჩნდეს პლაგიატი: წარმოდგენილი სტატიები გადის ტექნიკურ ექსპერტიზას პლაგიატის ამომცნობ სპეციალურ პროგრამაში, რომლის დასაშვებობის ზედა ზღვარი (დამთხვევის კოეფიციენტი) არ უნდა აღემატებოდეს 15 %-ს, რომლის წარმატებით გავლის შემდეგ სტატია გადაეგზავნება რეცენზენტებს;

6.1.1. ტექსტის დამთხვევის შემთხვევაში, ეცნობება სტატიის ავტორს და მოეთხოვება განმარტების წარმოდგენა წერილობითი სახით;

6.1.2. თუ ავტორი არ წარმოადგენს წერილობით განმარტებას, სტატია არ გამოქვეყნდება; თუ ავტორი ადასტურებს ტექნიკურ ხარვეზს, სარედაქციო კოლეგია უფლებამოსილია ხარვეზის აღმოსაფხვრელად სტატიის ავტორს განუსაზღვროს დამატებითი ვადა არაუმეტეს 10 (ათი) კალენდარული დღისა;

6.2. შინაარსობრივი რეცენზირებისათვის სტატია ეგზავნება დარგობრივი მიმართულების შესაბამისად სარედაქციო კოლეგიის ერთ-ერთ წევრს, რომელიც უზრუნველყოფს სტატიის დახურულ (Blind) რეცენზირებას; სტატიის ავტორისთვის ასევე არ არის ცნობილი რეცენზენტ(ებ)ის ვინაობა;

6.3. თუ სტატია ინტერდისციპლინურია, რეცენზირების მიზნით იგი შეიძლება გაეგზავნოს ორი ან მეტი დარგობრივი მიმართულების სპეციალისტს;

6.4. რეცენზირების ვადა შეადგენს 15 (თხუთმეტი) კალენდარულ დღეს;

6.5. შერჩეული სტატიების ავტორებს კოლეგიის გადაწყვეტილების შესახებ ეცნობებათ ელექტრონული ფოსტის საშუალებით;

6.6. სტატიის გამოქვეყნებამდე საპუბლიკაციო მასალა გადის ტექნიკურ რედაქტირებას და საბოლოო ფორმით გამოქვეყნებამდე რედაქტირებული სტატია ეგზავნება სტატიის ავტორს;

6.7 თითოეულ სამეცნიერო ჟურნალში გამოსაქვეყნებელი სტატიისთვის დადგენილი მოთხოვნები და წარმოდგენის პროცედურა განისაზღვრება უნივერსიტეტში მოქმედი შესაბამისი ჟურნალისთვის დადგენილი წესის შესაბამისად.

# **მუხლი 7. ეთიკის საკითხები და დარღვევებზე რეაგირება**

7.1. სტატიის ავტორი ვალდებულია დაიცვას ეთიკის წესები;

7.2. ჟურნალის რედაქცია არ არის პასუხისმგებელი გამოცემის ავტორთა მიერ ინდივიდუალურად გამოთქმულ შეხედულებებზე;

7.3. ჟურნალი რედაქტირების პროცესში უზრუნველყოფს ინტერესთა კონფლიქტის გამორიცხვას;

7.4. ჟურნალში გამოქვეყნებულ სტატიაში აღმოჩენილი დარღვევის შემთხვევაში, ნებისმიერ პირს აქვს უფლება, მიმართოს ჟურნალის რედაქციას ელ-ფოსტის მეშვეობით და მოითხოვოს საკითხის შესწავლა და შესაბამისი რეაგირება;

7.5. სარედაქციო კოლეგია ვალდებულია, ყველა ასეთი განაცხადი განიხილოს გონივრულ ვადაში და დასაბუთებული პასუხი აცნობოს განმცხადებელს; განაცხადის თაობაზე ავტორ(ებ)ს ეძლევათ შესაძლებლობა წარმოადგინონ საკუთარი განმარტება;

7.6. სტატიის ავტორს შესაძლოა ეთქვას უარი სტატიის გამოქვეყნებაზე:

 ა) აკადემიური კეთილსინდისიერების სტანდარტის დარღვევის გამო;

 ბ) რეცენზენტების მიერ უარყოფითი დასკვნის შემთხვევაში;

 გ) თუ ავტორის მიერ გამოგზავნილი სტატია ტექნიკურად გაუმართავია.

# **მუხლი 8. დასკვნითი დებულებები**

8.1. წინამდებარე დებულება ძალაში შედის რექტორის მიერ მისი დამტკიცებისთანავე;

8.2. წინამდებარე დებულებაში ნებისმიერი ცვლილების შეტანა შესაძლებელია მისი მიღებისათვის დადგენილი გზით;

8.3. საკითხები, რომელიც არ არის მოწესრიგებული წინამდებარე დებულებით, რეგულირდება საქართველოს კანონმდებლობითა და უნივერსიტეტში მოქმედი სხვა ნორმატიული აქტებით;

8.4. წინამდებარე დებულების შესრულებაზე ზედამხედველობა განხორციელდება კვლევით დარგში პრორექტორის მიერ.